Help, Tandemuis! Die hond het my tand gesluk | Maroela Media
Luan (8) se brief aan die tandemuis (Foto: Facebook via Anele Janse van Rensburg)
Anele Janse van Rensburg van Pretoria, Luan se ma, sê sy het hom verlede Vrydag in 'n histeriese toestand in die huis gekry nadat sy laat gewerk het "Luan kon byna nie twee woorde na mekaar uitkry nie. Hy het my vertel hy het die hond op heterdaad betrap toe sy die tand ingesluk het," het sy gesê.
Anele moes die agtjarige dadelik kalmeer. "Ek het gesê die hond se maag maak die tand baie skoon, wat beteken dat die muise dit dan in 'n spesiale plek in die huis bêre. Hy kry dan ook dubbel die geld."
Hy het terstond 'n brief vir die Tandemuis geskryf om te verseker dat hy nie moet dink die tand is verlore of in 'n slegte toestand wanneer hy dit opspoor nie. "Hy het pervek gelyk, maar toe eet my hond Rosie die tand… My hart is baie seer (sic)," het hy in sy klaagbrief laat hoor.
Luan het die hele naweek glo vervaard gesoek, maar eindelik besluit dat die Tandemuis die tand toe self opgespoor het.
"Die Tandemuis het hom twee keer daarvoor vergoed – vir sy oulike brief, en omdat hy uiteindelik die tand 'gekry' het."
Te oulike ou storietjie! Hoop ma bêre die brief en eendag as hy trou, lees dit voor, dink die gaste sal dit vreeslik geniet
Histeries snaaks!!!! Ek het nou só lekker gelag! Dankie Maroela vir 'n bietjie "cheer-uop" so op 'n Maandag middag!
Ons sit ook met 'n brief soos hierdie. Ons seun het sy tand by die skool getrek en was in trane toe hy by die huis kom, toe skryf hy ook 'n brief vir die tandemuis